b'\n_START_ARTICLE_\nOctavian-Mircea Purceld\n_START_PARAGRAPH_\nOctavian-Mircea Purceld (n. 12 februarie 1948, Timi\xc8\x99oara \xe2\x80\x93 d. 13 august 2013, Timi\xc8\x99oara) a fost un deputat rom\xc3\xa2n \xc3\xaen legislaturile 2000-2004 \xc8\x99i 2004-2008, ales \xc3\xaen jude\xc8\x9bul Timi\xc8\x99 pe listele partidului PRM. \xc3\x8en legislatura 2000-2004, Octavian-Mircea Purceld a fost membru \xc3\xaen grupurile parlamentare de prietenie cu Republica Austria iar \xc3\xaen legislatura 2004-2008 a fost membru \xc3\xaen grupurile parlamentare de prietenie cu Statele Unite Mexicane, Republica Bulgaria \xc8\x99i Georgia._NEWLINE_Octavian-Mircea Purceld a fost economist, absolvent \xc3\xaen 1971 al Facult\xc4\x83\xc8\x9bii de Studii Economice din cadrul Universit\xc4\x83\xc8\x9bii din Timi\xc8\x99oara.\n_START_SECTION_\nActivitate politic\xc4\x83\n_START_PARAGRAPH_\nOctavian-Mircea Purceld s-a \xc3\xaenscris \xc3\xaen PRM \xc3\xaen anul 1992, iar \xc3\xaentre 1996-2008 a fost lider al PRM Timi\xc8\x99._NEWLINE_\xc3\x8en 2012, Octavian-Mircea Purceld s-a \xc3\xaenscris \xc3\xaen partidul PP-DD, primind func\xc8\x9bia de prim-vicepre\xc8\x99edinte al PP-DD Timi\xc8\x99. La alegerile locale din 2012, Octavian-Mircea Purceld a fost ales consilier local \xc3\xaen municipiul Timi\xc8\x99oara \xc8\x99i a fost membru \xc3\xaen comisia pentru administra\xc8\x9bie local\xc4\x83, juridic\xc4\x83, ordine public\xc4\x83, drepturile omului \xc8\x99i probleme ale minorit\xc4\x83\xc8\x9bilor.'